31 October 2014
ກອງປະຊຸມລັດຖະມົນຕີອາຊຽນດ້ານສິ່ງແວດລ້ອມບໍ່ເປັນທາງການຄັ້ງທີ 15 ໄຂຂຶ້ນຢູ່ນະຄອນຫລວງວຽງຈັນ
ກອງປະຊຸມລັດຖະມົນຕີອາຊຽນດ້ານສິ່ງແວດລ້ອມບໍ່ເປັນທາງການຄັ້ງທີ 15 ໄດ້ໄຂຂຶ້ນຢ່າງເປັນທາງການໃນວັນທີ 30 ຕຸລານີ້, ຢູ່ສູນປະຊຸມແຫ່ງຊາດ, ນະຄອນຫລວງວຽງຈັນ, ພາຍໃຕ້ການເປັນປະທານຂອງທ່ານ ໜູລິນ ສີນບັນດິດ ລັດຖະມົນ ຕີວ່າການກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ຂອງລາວ ແລະ ໃຫ້ກຽດເຂົ້າ ຮ່ວມເປີດກອງປະຊຸມ ຂອງ ທ່ານ ອາຊາງ ລາວລີ ຮອງນາຍົກລັດ ຖະມົນຕີ, ປະທານຄະນະກຳມະການສິ່ງແວດລ້ອມແຫ່ງຊາດລາວ, ມີບັນດາລັດຖະ ມົນຕີສິ່ງແວດລ້ອມຈາກປະເທດສະມາຊິກອາຊຽນ, ກອງເລຂາອາ ຊຽນ, ທູຕານຸທູດ ແລະ ອົງການ ຈັດຕັ້ງສາກົນປະຈໍາລາວເຂົ້າຮ່ວມ.
ຮອງນາຍົກລັດຖະມົນຕີ ອາຊາງ ລາວລີ ກ່າວປາໄສໃນພິທີເປີດກອງປະຊຸມວ່າ: ປັດຈຸບັນ, ຂົງເຂດອາຊຽນຍັງມີຊັບ ພະຍາກອນທຳມະຊາດທີ່ອຸດົມສົມບູນ ແລະ ສິ່ງແວດລ້ອມທີ່ດີສາມາດ ເປັນທ່າແຮງໃຫ້ແກ່ການພັດທະນາເສດຖະ
ສຳເລັດກອງປະຊຸມການເງິນທົ່ວປະເທດສົກປີ 2013-2014
ກອງປະຊຸມວຽກງານການເງິນທົ່ວປະເທດ ປະຈຳສົກປີ 2013-2014 ໄດ້ສຳເລັດລົງໃນວັນທີ 30 ຕຸລານີ້, ຢູ່ຫໍປະຊຸມ ແຫ່ງຊາດ, ນະຄອນຫລວງວຽງຈັນ, ພາຍຫລັງດຳເນີນມາເປັນເວລາ 2 ວັນເຄິ່ງໂດຍການເຂົ້າຮ່ວມເປັນປະທານຂອງທ່ານ ດຣ ບຸນປອນ ບຸດຕະນະວົງ ຮອງນາ ຍົກລັດຖະມົນຕີ, ຜູ້ຊີ້ນຳວຽກງ ານເສດຖະກິດມະຫາພາກ ແລະ ການບໍລິການ, ມີທ່ານ ດຣ ລຽນ ທິແກ້ວ ລັດ ຖະມົນຕີວ່າການກະ ຊວງການເງິນ ແລະ ພາກສ່ວນກ່ຽວຂ້ອງເຂົ້າຮ່ວມ.
ກອງປະຊຸມໄດ້ສະຫລຸບຄືນການຈັດຕັ້ງປະຕິບັດວຽກງານຂອງຂະແໜງການເງິນໃນສົກປີ 2013-2014 ແລະ ທິດທາງແຜນ ການສົກປີ 2014-2015 ພ້ອມທັງປະກອບຄຳເຫັນໃສ່ແຜນຍຸດທະສາດການພັດທະນາການເງິນແຫ່ງລັດຮອດປີ 2025, ວິໄສທັດປີ 2030 ແລະ ວາງແຜນງົບປະມານແຫ່ງລັດ 5 ປີຄັ້ງທີ VIII.
ນາຍົກຊີ້ລະບົບງົບປະມານມີບັນຫາຜ່ານມາແມ່ນຍ້ອນຂອດຄຸ້ມຄອງອ່ອນແອ
ໃນໂອກາດເຂົ້າຮ່ວມ ແລະ ໂອ້ລົມຕໍ່ກອງປະຊຸມການເງິນ ທົ່ວປະເທດປະຈຳສົກປີ 2013- 2014 ເມື່ອຕົ້ນອາທິດນີ້ ຂອງທ່ານນາຍົກລັດຖະມົນຕີ ທອງ ສິງທຳມະວົງ ຊຶ່ງທ່ານໄດ້ຊີ້ໃຫ້ ເຫັນວ່າ: ໃນໄລຍະຜ່ານມາການທີ່ລະບົບງົບ ປະ ມານຂອງປະເທດເຮົາມີບັນຫາຫຍຸ້ງຍາກນັ້ນ ແມ່ນເກີດຈາກຂອດຄຸ້ມຄອງຂອງພວກເຮົາຍັງອ່ອນແອ, ຂະນະດຽວກັນການ ນຳໃຊ້ມາດຕະ ການດ້ານກົດໝາຍຕໍ່ພະນັກງານ-ລັດຖະກອນຜູ້ກະທຳຜິດຜູ້ລະເມີດລະບຽບການເງິນ, ສໍ້ລາດບັງຫລວງ ງົບປະມານແມ່ນບໍ່ ທັນເຂັ້ມງວດເທົ່າທີ່ຄວນຈຶ່ງເຮັດໃຫ້ຈຳນວນໜຶ່ງບໍ່ເກງກົວກົດໝາຍ.
ທ່ານນາຍົກ ກ່າວວ່າ:ໃນ ຊຸມປີຜ່ານມາ, ການບໍລິຫານ ຈັດການໜີ້ສີນພາຍໃນ ແລະ ຕ່າງປະເທດມີຄວາມຜິດພາດ ຈຶ່ງກະທົບຕໍ່ລາຍຈ່າຍງົບປະມານ, ໝາຍວ່າລາຍຮັບພາຍໃນບໍ່ທັນ ຕອບສະໜອງກັບລາຍຈ່າຍ, ເຊິ່ງໃນຕົວຈິງແລ້ວ ເຫັນວ່າລະ ບົບການເງິນແຫ່ງຊາດພວກເຮົາຍັງບໍ່ທັນເຂັ້ມແຂງ, ງົບປະມານ ລັດຍັງຂາດດຸນສູງ, ບໍ່ສາມາດ ເປັນເຈົ້າ ການທາງດ້ານການ ເງິນ, ແຫລ່ງລາຍຮັບທີ່ມີພາຍໃນບໍ່ທັນໄດ້ຮັບການຂຸດຄົ້ນລະດົມນຳໃຊ້ເຕັມຄວາມສາມາດ ຕາມລະ ບຽບກົດໝາຍ, ຖານ ລາຍຮັບໝັ້ນທ່ຽງຖາວອນຍັງມີໜ້ອຍນັບທັງພາກສ່ວນເສດຖະກິດຂອງລັດ, ລວມໝູ່ ແລະ ພາກ
ຮຽກຮ້ອງຜູ້ຂັບຂີ່ເຄົາລົບກົດສັນຈອນໄລຍະບຸນພະທາດຫລວງນີ້
ເຈົ້າໜ້າທີ່ຕຳຫລວດຈະລາຈອນນະຄອນຫລວງວຽງຈັນ, ຂໍຮຽກຮ້ອງໃຫ້ຜູ້ໃຊ້ລົດ ໃຊ້ຖະໜົນກໍຄືປະຊາຊົນທີ່ຈະເດີນທາງ ມາທ່ຽວງານບຸນນະມັດສະການພະທາດຫລວງ ແລະ ງານວາງສະແດງສີນຄ້າທີ່ສູນການຄ້າລາວ-ໄອເຕັກ, ຈົ່ງເປັນເຈົ້າ ການຍົກສູງ ສະຕິເຄົາລົບລະບຽບຈະລາຈອນໃຫ້ເຂັ້ມງວດ ແລະ ໃຫ້ການຮ່ວມມືປະຕິບັດການ ຈອດລົດໃນໄລຍະດັ່ງກ່າວ ຕາມການກຳນົດຈັດສັນເພື່ອເຮັດໃຫ້ບຸນນະມັດສະ ການ ພະທາດຫລວງ ແລະ ງານຕະຫລາດນັດ ພສ 2557 ດຳເນີນໄປດ້ວຍ ບັນຍາກາດເບີກ ບານມ່ວນຊື່ນ, ຮັກສາໄດ້ເອກກະລັກວັດທະນາທຳອັນດີງາມຂອງຊາດ, ຮັບປະກັນ ຄວາມເປັນລະບຽບຮຽບຮ້ອຍ ແລະ ຄວາມສະອາດຈົບງາມ.
ທ່ານພັນຕີ ຍຸດຕະພົງ ສຸວັນນະແສງຫົວໜ້າພະແນກຈະລາຈອນນະຄອນຫລວງ ວຽງຈັນ ໃຫ້ສຳພາດຕໍ່ນັກຂ່າວພວກ ເຮົາໃນວັນທີ 30 ຕຸລານີ້ວ່າ: ເພື່ອຮອງຮັບການສັນຈອນທີ່ອາດຈະມີຄວາມແອອັດ ຢູ່ຫລາຍເສັ້ນທາງທັງວົງນອກ ແລະ ວົງໃນ ຕົວເມືອງໃນໄລຍະບຸນພະທາດ ຫລວງປີນີ້, ນະຄອນຫລວງ ຈຶ່ງໄດ້ຈັດວາງ ກຳລັງເຈົ້າໜ້າທີ່ຈະລາຈອນຫລາຍກວ່າ 600 ຄົນ ປະຈຳຢູ່ 90 ກວ່າຈຸດຕາມສາມ ແຍກ, ສີ່ແຍກໃນ 5 ຕົວເມືອງ
ທາງດົງໂດກໄດ້ຮັບການສ້ອມແປງສຸກເສີນແລ້ວ
ພະແນກໂຍທາທິການ ແລະ ຂົນສົ່ງນະຄອນຫລວງວຽງຈັນ,ໄດ້ເລີ່ມສ້ອມ ແປງເສັ້ນທາງແຕ່ ສີ່ແຍກໄຟແດງດົງໂດກຫາ ໄຟແດງຕານມີໄຊເປັນການສຸກເສີນ ແລ້ວເພື່ອແກ້ໄຂສະພາບການສັນຈອນໄປມາຂອງພາຫະນະບົນເສັ້ນທາງດັ່ງ ກ່າວງ່າຍ ຂຶ້ນ, ພາຍຫລັງຕົກຢູ່ໃນສະພາບເປ່ເພໜັກໜ່ວງ ມາເປັນເວລາດົນ ນານ,ອັນໄດ້ສ້າງຄວາມຫຍຸ້ງຍາກລຳບາກຕໍ່ການສັນຈອນບໍ່ໜ້ອຍຈົນ ເກີດມີ ສຽງວິຈານຈາກສັງຄົມນັບບໍ່ຖ້ວນ.
ທ່ານຫົວໜ້າຂະແໜງຄຸ້ມຄອງທາງບົກພະແນກໂຍທາທິການ ແລະ ຂົນສົ່ງ ນະຄອນຫລວງວຽງຈັນໃຫ້ສຳພາດນັກ ຂ່າວພວກເຮົາໃນວັນທີ 30 ຕຸລາ ນີ້ວ່າ: ພາຍຫລັງໄດ້ຮັບການຕົກ ລົງເຫັນດີຈາກຄະນະນຳ ນະຄອນຫລວງວຽງຈັນໃຫ້ດຳ ເນີນການສ້ອມແປງເສັ້ນທາງດົງໂດກຫາຕານມີໄຊເພື່ອແກ້ໄຂໃຫ້ ການສັນຈອນມີຄວາມສະດວກດີຂຶ້ນຊົ່ວຄາວ, ໂດຍມອບ ໝາຍໃຫ້ກອງສ້ອມແປງທາງນະຄອນຫລວງຈັດຕັ້ງປະຕິບັດວຽກງານດັ່ງກ່າວເຊິ່ງໄດ້ເລີ່ມລົງມືໃນວັນທີ 29 ຕຸລານີ້,
ພູເບ້ຍມາຍນິງສົມທົບທຶນ 480 ລ້ານກີບ ຮ່ວມກັບທະນາຄານພັດ ທະນາອາຊີ ( ADB ) ເພື່ອປັບປຸງ ໂຄງການນ້ຳ ສະອາດໃນ II ແຂວງຂອງລາວ
ບໍລິສັດ ພູເບ້ຍ ມາຍນິງ ໄດ້ ສົມທົບທຶນຈຳນວນ 6 ລ້ານໂດ ລາ ຫລື ປະມານ 480 ລ້ານ ກີບ ຮ່ວມກັບທະນາຄານ ພັດທະນາ ອາຊີ (ADB) ເພື່ອປັບປຸງນ້ຳປະ ປາ ແລະ ສຸຂະພິບານໃນ 11 ແຂວງຂອງລາວ ທີ່ມີປະຊາຊົນ ຈຳນວນ 160.000 ຄົນ ຈະໄດ້ຮັບຜົນປະໂຫຍດຈາກ ໂຄງການດັ່ງ ກ່າວ ເຊິ່ງບໍລິສັດ ພູເບ້ຍ ມາຍນິງ ຈະປະກອບສ່ວນທາງດ້ານ ງົບປະມານປີລະ 1 ລ້ານໂດລາ ຕະຫລອດໄລຍະ 6 ປີ ເຂົ້າໃນໂຄງ ການດັ່ງກ່າວ ມີມູນຄ່າທັງໝົດ 42 ລ້ານໂດລາ ໂດຍຄາດວ່າຈະເລີ່ມ ຈັດຕັ້ງປະຕິບັດນັບແຕ່ຕົ້ນປີ 2015 ເປັນຕົ້ນໄປ.
ທ່ານ ຈັນເພັງ ບຸນນະຜົນ ປະ ທານບໍລິສັດ ພູເບ້ຍ ມາຍນິງ ກ່າວວ່າ: ນອກນັ້ນ ໃນແຕ່ລະປີ ບໍລິສັດ ພູເບ້ຍ ໄດ້ບໍລິ ຈາກເງິນຈຳນວນຫລາຍກວ່າ 200.000 ໂດລາ ແລະ ທຶນຮອນ ຫລາຍກວ່າ 650.000 ໂດລາ ເຂົ້າໃນວຽກ ງານ ການພັດທະນາຊຸມຊົນໃນເຂດຢູ່ໃກ້ກັບໂຮງ ຮຽນ ແລະ ປັບ ປຸງເສັ້ນທາງຂົນສົ່ງ ເພື່ອນຳຜົນປະໂຫຍດຕົວຈິງມາສູ່ປະຊາຊົນ.
ການບໍລິຈາກຂອງບໍລິສັດ ພູເບ້ຍ ມາຍນິງ ຈະເປັນການປະກອບສ່ວນສຳຄັນເຂົ້າໃນເປົ້າໝາຍຂອງລັດຖະບານ ເພື່ອ ຊ່ວຍ ໃຫ້ປະຊາຊົນຈຳນວນ 90% ທີ່ອາໄສໃນເຂດຕົວເມືອງໄດ້ຊົມໃຊ້ນ້ຳ ສະອາດ ແລະ 100% ມີຫ້ອງນ້ຳ ໃຊ້ ໃນປີ 2030.
ສານນະຄອນຫລວງຕັດສີນຜູ້ຄ້າຢາເສບຕິດຈຳຄຸກ 4 ປີ
ໃນວັນທີ 28 ຕຸລາຜ່ານມາ, ສານປະຊາຊົນນະຄອນຫລວງວຽງຈັນ, ໄດ້ຕັດສີນລົງ ໂທດ ທ້າວ ສີສະຫວາດ ອາຍຸ 44 ປີຢູ່ ບ້ານສົມຫວັງໃຕ້, ເມືອງຫາດຊາຍຟອງ, ນະ ຄອນຫລວງວຽງ ຈັນ ໃຫ້ຈຳຄຸກເປັນເວລາ 4 ປີ ແລະ ປັບໃໝ 6 ລ້ານກີບ, ໃນຂໍ້ ຫາຄ້າຂາຍຢາເສບຕິດ, ພາຍຫລັງຜູ້ກ່ຽວໄດ້ເອົາຢາຝິ່ນປະສົມກັບຮາກໄມ້ຢາ ພື້ນ ເມືອງຈຳນວນ 71 ຖົງຫຸ້ມຫໍຊຸກເຊື່ອງໃສ່ແກ໋ດເພື່ອອຳພາງການກວດ ກາຂອງເຈົ້າ ໜ້າທີ່ ແລະ ຈະຜ່ານທາງໄປສະນີ, ໂດຍມີເປົ້າໝາຍປາຍທາງໃຫ້ລູກຄ້າ ຢູ່ປະເທດສະ ຫະລັດອາເມລິກາ, ແຕ່ຖືກເຈົ້າໜ້າທີ່ຕຳຫລວດປະຈຳຢູ່ໄປສະນີກວດພົບເຫັນຈຶ່ງໄດ້ກັກ ຈັບຕົວມາດຳເນີນຄະດີ ຕາມລະບຽບກົດໝາຍເມື່ອເດືອນກັນຍາ 2013 ຜ່ານມາ.
30 October 2014
ຮອງນາຍົກລັດຖະມົນຕີ ສສ ຫວຽດນາມ ຕ້ອນຮັບຄະນະຜູ້ ແທນຂັ້ນສູງຂ່າວສານປະເທດລາວ
ບ່າຍວັນທີ 28 ຕຸລານີ້, ທີ່ສຳນັກງານລັດຖະບານ ສສ ຫວຽດ ນາມ ໃນນະຄອນຫລວງຮ່າໂນ້ຍ, ທ່ານ ຫງວຽນ ຊວນ ຟຸກ ຮອງ ນາຍົກລັດຖະມົນຕີ, ປະທານຄະນະກຳມະການຮ່ວມມື ຫວຽດ ນາມ-ລາວ ໄດ້ໃຫ້ກຽດຕ້ອນຮັບ ຄະ ນະຜູ້ແທນ ຂັ້ນສູງຂອງສຳນັກ ງານຂ່າວສານປະເທດລາວ, ນຳ ໂດຍທ່ານ ສູນທອນ ຄັນທະວົງ ອຳນວຍການໃຫຍ່ສຳນັກຂ່າວ ດັ່ງກ່າວ ເຊິ່ງພວມດຳເນີນການ ຢ້ຽມຢາມ ແລະ ເຮັດວຽກຢູ່ ສສ ຫວຽດນາມ ໃນລະຫວ່າງວັນທີ 27/10 - 2/11/2014 ນີ້ ຕາມການ ເຊີນຂອງຄະນະອຳນວຍການ ຂ່າວສານຫວຽດນາມ. ເຂົ້າຮ່ວມການຕ້ອນຮັບດັ່ງ ກ່າວ ມີທ່ານ ຫງວຽນ ດຶກ ເລີຍ (Nguyon Duc Loi) ອຳນວຍການໃຫຍ່ຂ່າວ ສານຫວຽດ ນາມ.
ໃນໂອກາດຕ້ອນຮັບອັນອົບ ອຸ່ນນັ້ນ, ທ່ານຮອງນາຍົກລັດຖະ ມົນຕີ ສສ ຫວຽດນາມ ໄດ້ຕີລາ ຄາສູງຕໍ່ໝາກຜົນການພົວ ພັນຮ່ວມມືລະຫວ່າງສອງສຳນັກ ງານຂ່າວ ຫວຽດນາມ-ລາວ ໃນ ໄລຍະຜ່ານມາ ແລະ ໄດ້ປະກອບ ສ່ວນສຳຄັນເຂົ້າໃນການ ເພີ່ມທະວີເພີ່ມພູນຄູນສ້າງການພົວພັນ ຮ່ວມມື ແລະ ການຊ່ວຍເຫລືອ ເຊິ່ງກັນ ແລະ ກັນ ອັນເປັນມູນ ເຊື້ອລະຫວ່າງ ສອງ ພັກ, ລັດຖະບານ ແລະ ປະຊາຊົນສອງຊາດ ລາວ-ຫວຽດນາມ ບົນຈິດໃຈ ຄວາມສາມັກຄີແບບພິເສດ ແລະ ການຮ່ວມມື ຮອບດ້ານທີ່ມີມາແຕ່ດົນນານແລ້ວນັ້ນ ນັບມື້ແຕກ ດອກອອກຜົນງອກງາມຍິ່ງໆຂຶ້ນ.
ອາຊຽນຫາລືການຮ່ວມມືດ້ານສິ່ງແວດລ້ອມໃນພາກພື້ນ
ໃນວັນທີ 29 ຕຸລານີ້, ຢູ່ນະຄອນຫລວງວຽງຈັນ, ທ່ານນາງ ມອນມະນີ ຍອຍ ບົວກ່ອງ ລັດຖະມົນຕີຊ່ວຍວ່າການກະຊວງ ຊັບພະຍາກອນທຳມະຊາດ ແລະ ສິ່ງ ແວດລ້ອມຂອງລາວ, ໄດ້ເປັນ ປະທານກອງປະຊຸມເຈົ້າໜ້າທີ່ ອາວຸໂສເພື່ອກະ ກຽມໃຫ້ ແກ່ກອງປະຊຸມລັດຖະມົນຕີອາຊຽນດ້ານສິ່ງແວດລ້ອມບໍ່ເປັນທາງການ ຄັ້ງທີ 15 (IAMME) ທີ່ຈະຈັດ ຂຶ້ນເປັນທາງການໃນ ວັນທີ 30 ຕຸລານີ້, ຢູ່ນະ ຄອນຫລວງວຽງ ຈັນ, ເຊິ່ງກອງປະຊຸມເຈົ້າໜ້າ ທີ່ອາວຸໂສຄັ້ງນີ້ໄດ້ມີການປຶກ ສາຫາລືກ່ຽວກັບບັນຫາການປ່ຽນແປງຂອງດິນຟ້າອາກາດ ແລະ ພາວະໂລກຮ້ອນ, ການປົກປັກ ຮັກສາທຳມະຊາດ ແລະ ຊີວະ ນາໆພັນ, ການຄຸ້ມ ຄອງຊັບພະຍາກອນນ້ຳ, ການບໍລິຫານ ແລະ ການຄຸ້ມຄອງສິ່ງແວດລ້ອມຕົວ ເມືອງ, ສິ່ງແວດລ້ອມ ທາງທະເລ ແລະ ຊາຍຝັ່ງ ແລະ ການສຶກສາ ສິ່ງແວດລ້ອມ, ນອກນີ້, ຍັງໄດ້ ຫາລືກ່ຽວກັບການນຳໃຊ້ເຕັກໂນໂລຊີທີ່ເປັນ
ທະນາຄານໂລກຕີລາຄາວ່າ: ການດຳເນີນທຸລະກິດຢູ່ລາວມີ ຄວາມສະດວກດີຂຶ້ນ
ກຸ່ມທະນາຄານໂລກ (WORLD BANK GROUP) , ໄດ້ເປີດເຜີຍຜົນການ ປະເມີນ ຄວາມສະດວກຂອງການດຳ ເນີນທຸລະກິດໃນທົ່ວໂລກຄັ້ງໃໝ່, ໄດ້ຊີ້ໃຫ້ ເຫັນວ່າ: ສະພາບແວດ ລ້ອມຂອງການດຳເນີນທຸລະກິດຢູ່ ສປປ ລາວ ຍັບດີຂຶ້ນ ເທື່ອລະກ້າວຈາກລຳດັບທີ 155 ໃນປີ ຜ່ານມາຂອງ 189 ປະເທດ, ມາ ຢູ່ລຳດັບ 148, ຊຶ່ງເປັນຜົນມາ ຈາກການປັບປຸງສະ ພາບແວດ ລ້ອມໃນການດຳເນີນທຸລະກິດ ເປັນຕົ້ນ: ການເສີມສ້າງຄວາມ ເຂັ້ມແຂງດ້ານກົດໝາຍຂອງຜູ້ກູ້ຢືມ ແລະ ຜູ້ໃຫ້ກູ້ ຢືມໂດຍການ ສ້າງຕັ້ງລະບົບການຂຶ້ນທະບຽນຫລັກຊັບຄ້ຳປະກັນ ແລະ ການ ປົກປ້ອງນັກລົງທຶນຜູ້ຖືຮຸ້ນລາຍ ຍ່ອຍ, ໂດຍ ການປັບປຸງມາດຕະຖານການເຜີຍແຜ່ຂໍ້ມູນຂອງ ບັນດາຜູ້ອຳນວຍການບໍລິສັດ ຕ່າງໆທີ່ໄດ້ຖືກຈົດທະບຽນໄວ້ ໃນຕະຫລາດ ຫລັກຊັບລາວ. ແຕ່ ແນວໃດກໍຕາມ, ຜົນການປະເມີນຍັງໄດ້ຢັ້ງຢືນໃຫ້ເຫັນວ່າ: ໃນຕົວຈິງແລ້ວບັນດາຜູ້ປະກອບການໃນ ລາວຍັງປະເຊີນບັນຫາ ຫຍຸ້ງຍາກ ແລະ ສິ່ງທ້າທາຍ ຫລາຍດ້ານເມື່ອທຽບກັບບັນດາປະເທດໃກ້ຄຽງໃນພາກພື້ນເຊັ່ນ: ມາເລ
ກິລາກ໊ອຟອຸດົມໄຊເກມຈະແຂ່ງຂັນຢູ່ນະຄອນຫລວງ
ການແຂ່ງຂັນກິລາກ໊ອຟໃນ ມະຫາກຳກິລາແຫ່ງຊາດຄັ້ງທີ X ຫລືເອີ້ນວ່າ: “(ອຸດົມໄຊເກມ)” ຈະໄດ້ມາແຂ່ງຂັນກິລາດັ່ງ ກ່າວຢູ່ນະຄອນຫລວງວຽງຈັນ, ເນື່ອງຈາກຢູ່ແຂວງເຈົ້າພາບບໍ່ມີສະໜາມກ໊ອຟ.
ທ່ານປະທານສະຫະພັນກິ ລາກ໊ອຟແຫ່ງຊາດ ສູນທອນ ສິລິ ສັກໄດ້ກ່າວຕໍ່ສື່ ມວນຊົນໃນວັນທີ 29 ຕຸລານີ້, ຢູ່ສະໜາມ ກ໊ອຟລາວຄັນທຣີຄລັບ, ນະຄອນ ຫລວງວຽງຈັນວ່າ: ງານມະຫາ ກຳກິລາແຫ່ງຊາດຄັ້ງທີ X ຈະ ໄດ້ຈັດຂຶ້ນຢູ່ ແຂວງອຸດົມໄຊ ໃນວັນທີ 13-21 ທັນວາ 2014 ເຊິ່ງ ຈະມີການແຂ່ງຂັນກິລາຫລາຍ ປະເພດ, ໃນນັ້ນ ກິລາກ໊ອຟ ເຊິ່ງ ເປັນກິລາທີ່ໄດ້ຮັບ ຄວາມນິຍົມ ຫລີ້ນຫລາຍໃນທົ່ວໂລກກໍຄືຢູ່ປະເທດລາວເຮົາ ກໍຈະໄດ້ ບັນຈຸເຂົ້າໃນງານມະຫາກຳຄັ້ງນີ້, ແຕ່ ເນື່ອງຈາກ ແຂວງອຸດົມໄຊບໍ່ມີສະໜາມກ໊ອຟ, ຄະນະກຳມະການ ຈັດງານມະຫາກຳກິ ລາແຫ່ງ ຊາດຈຶ່ງໄດ້ຕົກລົງເຫັນດີເອົາກິ ລາປະເພດ ດັ່ງກ່າວມາແຂ່ງຂັນຢູ່ນະຄອນຫລວງວຽງຈັນ, ໂດຍ ເລືອກເອົາສະໜາມ
ລັດຖະບານຍັງບໍ່ຮັບຮອງຮ່າງຍຸດທະສາດພັດທະນາຕະຫລາດທຶນ
ໃນກອງປະຊຸມລັດຖະບານ ປະຈຳເດືອນຕຸລາ 2014 ທີ່ສຳ ເລັດລົງເມື່ອບໍ່ດົນນີ້, ພາຍໃຕ້ ການເປັນປະທານຂອງນາຍົກ ລັດຖະມົນຕີ ທອງສິງ ທຳມະວົງ ໂດຍກອງປະຊຸມໄດ້ຄົ້ນຄວ້າພິ ຈາລະນາຮ່າງຍຸດທະສາດເພື່ອ ພັດທະນາຕະຫລາດທຶນ. ຈຸດປະ ສົງເພື່ອພັດທະນາລະບົບຕະ ຫລາດທຶນໃຫ້ເປັນແຫລ່ງລະດົມທຶນໄລຍະຍາວຢ່າງແທ້ຈິງ, ສ້າງຄວາມເຂັ້ມແຂງດ້ານການເງິນໃຫ້ໝັ້ນຄົງທັງສ້າງຄວາມສາ ມາດໃຫ້ວິສາຫະກິດສາມາດເຊື່ອມໂຍງ ແລະ ແຂ່ງຂັນກັບສາ ກົນ. ຮ່າງຍຸດທະສາດດັ່ງກ່າວໄດ້ກຳນົດ 8 ຄາດໝາຍສູ້ຊົນຄື (1) ມີເງື່ອນໄຂທີ່ຈຳເປັນໃຫ້ແກ່ວິສາຫະກິດສາມາດລະດົມທຶນຜ່ານຕະຫລາດທຶນ ເພື່ອຍົກສູງສະມັດ ຖະພາບການຜະລິດ ແລະ ການບໍລິການ. (2) ມີກົນໄກ ແລະ ເຄື່ອງມືຕະຫລາດທຶນເພື່ອສະ ໜັບສະໜູນການປັບປຸງວິສາຫະ ກິດໃຫ້ເຂັ້ມແຂງ. (3) ມີພື້ນຖານນິຕິກຳທີ່ຄົບຖ້ວນແທດເໝາະກັບສະພາບຂອງ ສປປ ລາວ ແລະ ມາດຕະຖານສາກົນ. (4) ຕະ ຫລາດຫລັກຊັບ, ສູນຮັບຝາກຊັບ ແລະ ສະຖາບັນສື່ກາງດ້ານຫລັກຊັບເຄື່ອນໄຫວຄ່ອງຕົວ, ຈຳກັດຄວາມສ່ຽງ ແລະ ສາມາດເຊື່ອມໂຍງກັບພາກພື້ນ ແລະ ສາກົນ. (5) ຮັບປະກັນພັດທະນາເຕັກໂນໂລຊີ-ຂໍ້ມູນຂ່າວສານ ເພື່ອຮັບໃຊ້ວຽກງານຫລັກຊັບໃຫ້ທັນສະໄໝ ແລະ ເໝາະສົມກັບລະດັບການຂະຫຍາຍໂຕຂອງຕະຫລາດທຶນ. (6) ທຸກພາກສ່ວນໃນສັງຄົມເຂົ້າ ຮ່ວມເຄື່ອນໄຫວຖານຜູ້ລົງທຶນມີການຂະຫຍາຍໂຕ ແລະ ສົມດູນທາງດ້ານໂຄງປະກອບ.
ລົດບັນທຸກເບຼກແຕກໄຫລລົງເຫວບົນເສັ້ນທາງເລກທີ 11 ວຽງ ຈັນ-ຊະນະຄາມມີຜູ້ບາດເຈັບ 3 ຄົນ
ເຈົ້າໜ້າທີ່ຈະລາຈອນເມືອງ ຊະນະຄາມ, ແຂວງວຽງຈັນ ໃຫ້ ຮູ້ວ່າ: ເວລາປະ ມານ 14:00 ໂມງ ຂອງວັນທີ 27 ຕຸລາຜ່ານ ມານີ້, ໄດ້ເກີດອຸປະຕິເຫດລົດບັນທຸກ 6 ລໍ້ໝາຍເລກທະບຽນ ບຂ 0732 ກຳແພງນະຄອນ, ຂັບໂດຍທ້າວ ວົງ ອາຍຸ 32 ປີ ແລະ ມີໝູ່ນັ່ງມາ ນຳສອງຄົນ, ເຊິ່ງໄດ້ບັນທຸກ ເຫລັກມາແຕ່ນະຄອນຫລວງ ວຽງຈັນ ເພື່ອມຸ້ງໜ້າໄປເມືອງ ປາກລາຍ, ແຂວງ ໄຊຍະບູລີ, ພໍຮອດຈຸດເກີດ ເຫດໃນເສັ້ນທາງ ເລກ 11 ບ້ານໂຄກເຂົ້າດໍ, ເມືອງ ຊະນະຄາມ, ເຊິ່ງເປັນເສັ້ນທາງ ຄ້ອຍສູງຊັນ ຍາວຜູ້ຂັບລົດຈຶ່ງໄດ້ຄ່ອຍໆໃຫ້ລົດໄຫລລົງຄ້ອຍຊ້າໆ, ແຕ່ລົດບັນທຸກ ໜັກຈຶ່ງເຮັດໃຫ້ ເບລກແຕກ ແລະ ເສຍການຄວບ ຄຸມ ຈຶ່ງໄຫລຕົກລົງເຫວເລິກປະ ມານ 40 ແມັດ, ຫລັງຈາກນັ້ນ, ມີ ຜູ້ບາດເຈັບ 2 ຄົນໄດ້ປີນຂຶ້ນພູ ເພື່ອມາຂໍຄວາມ ຊ່ວຍ ເຫລືອນຳ ປະຊາຊົນຜູ້ທ່ຽວທາງ ແລະ ແຈ້ງຕໍ່ເຈົ້າໜ້າທີ່ເພື່ອມາຊ່ວຍ ເຫລືອຜູ້ບາດເຈັບອີກຄົນໜຶ່ງທີ່ ຕິດຢູ່ໃນລົດ, ເຊິ່ງແມ່ນ ໜ່ວຍກູ້ ໄພມູນນິທິຊ່ວຍເຫລືອຄົນທຸກ ຍາກແຫ່ງປະເທດລາວ
Subscribe to: Posts (Atom)